Hunderfossen

Hunderfossen er en ca. 7 meter høy foss i Gudbrandsdalslågen i Fåberg i Innlandet. Fossen ligger mellom Fåberg tettsted og Granrudmoen (Øyer) i Gudbrandsdalen.  går forbi fossen, som ligger om lag 15 km nord for Lillehammer og 3 km sør for Granrudmoen. Hunderfossen holdeplass er et stoppested på Dovrebanen.

Gudbrandsdalslågen er oppdemmet ved fossen og vannfallet brukes sammen med Ensbyfalla nedenfor i Hunderfossen kraftverk. Kraftverket utnytter et fall på tilsammen 46,7 meter i fossene. Demninga ved Hunderfossen er 300 meter lang med en gang- og sykkelvei på kronen. Det er bygd fisketrapp forbi fossen/demninga.Artikkel om Hunderfossen på snl.no

Nå er Hunderfoss-navnet også knyttet til Hunderfossen Eventyrpark, som ligger nordvest for fossen. Parken er blant Norges ti største turistattraksjoner, med over en kvart million besøkende hver sommer. Noen andre turistattraksjoner som har beliggenhet like ved eventyrparken er Norsk Veimuseum og Barnas Gård.

Sørvest for fossen ligger Lillehammer olympiske bob- og akebane, som eies og drives av Lillehammer Olympiapark. Anlegget er Nord-Europas eneste kunstfrosne bob- og akebane og Skandinavias eneste bob- og akebane.Lillehammer Olympiske Bob- og Akebane , fra hjemmesidene til Lillehammer Olympiapark.

 Referanser 

 Eksterne lenker 
 Hunderfossen Eventyrpark
 Energisenteret
 Norsk vegmuseum
 Olympiaparken: Lillehammer Olympiske Bob- og Akebane

Kategori:Fosser i Innlandet
Kategori:Lillehammers geografi
Kategori:Gudbrandsdalslågen